Ayreon

Ayreon on hollantilaisen muusikon Arjen Anthony Lucassenin musiikkiprojekti. Ayreonin musiikki yhdistelee eri tyylejä, lähinnä progressiivista metallia ja folkrockia. Tyylilajit vaihtelevat yleensä jopa saman kappaleen aikana. Ayreonille tyypillistä on myös epätavallisten soittimien käyttö. Lähes kaikki Ayreonin studioalbumit ovat konseptialbumeita, ja suurin osa niistä kytkeytyy lisäksi myös samaan suurempaan tarinaan.

Historia 
Ayreonin ensimmäinen albumi The Final Experiment julkaistiin vuonna 1995. Albumi kertoo 500-luvulla Britanniassa eläneestä miehestä, joka alkaa saada viestejä tiedemiehiltä. Viestit tulevat vuodesta 2084, kun ihmiskunta on melkein tuhonnut itsensä suuressa sodassa. Albumilla esiintyy 13 laulajaa ja seitsemän soittajaa, suurin osa hollantilaisia. Arjen Anthony Lucassen laulaa ja soittaa tällä albumilla, kuten kaikilla muillakin. Arjen on lisäksi kirjoittanut kaikki albumit. The Final Experimentiä pidetään yhtenä ensimmäisistä metal-oopperoista sekä rock-ooppera-genren henkiin herättäjänä.

Actual Fantasy vuodelta 1996 on ainoa Ayreonin albumi, jossa ei ole jatkuvaa tarinaa. Kaikki kappaleet ovat fantasiatarinoita, joten sitä voidaan pitää konseptialbumina. Tällä albumilla on kolme laulajaa ja kolme soittajaa Arjen Anthony Lucassenin lisäksi.

Vuonna 1998 Ayreon julkaisi albumin Into the Electric Castle, jota monet pitävät Ayreonin parhaana albumina. Tupla-CD on tarina kahdeksasta ihmisestä eri aikakausilta, jotka mystinen olento nimeltä Forever on vienyt outoon rinnakkaisulottuvuuten tutkiakseen heidän psyykettään. Albumin tarina kytkeytyy The Final Experimentiin. Jokaisella laulajalla on oma hahmonsa. Lisäksi albumilla on 11 soittajaa. 

Kaksoisalbumi The Universal Migrator vuodelta 2000 on jatkoa The Final Experimentille ja Electric Castlelle. Se kertoo viimeisestä elossa olevassa ihmisestä, joka asuu siirtokunnassa Marsissa. Hän päättää käyttää viimeiset hetkensä The Dream Sequencer -nimisessä laitteessa, joka mahdollistaa eräänlaisen aikamatkailun käyttäen ihmisen aikaisempien reinkarnaatioiden muistoja. Ensimmäisessä levyssä, The Dream Sequencer, hän matkustaa entiesten elämiensa muistoissa todistaen lukuisia ihmiskunnan historian merkittäviä tapahtumia. Tämä ensimmäinen albumi sisältää rauhallista ja tunnelmalista progressivista rockia. Toisessa levyssä, Flight of the Migrator, hän päättää mennä vieläkin kauemmas ja matkaa ajassa ja paikassa universumin syntyhetkestä Aurinkokuntaan. Toinen albumi on raskaampaa progressiivista metallia ja siinä esiintyy useita kuuluisia muusikoita, kuten Timo Kotipelto (Stratovarius) ja Bruce Dickinson (Iron Maiden).

Vuonna 2004 Ayreon julkaisi tuplalevyn The Human Equation. Myös siinä jokaisella laulajalla on oma roolinsa. Tällä kertaa Ayreon hylkäsi sci-fin ja fantasian, tosin albumin lopussa oleva käänne kytkee sen osaksi aikaisempaa tarinakokonaisuutta. Albumi kertoo miehestä, joka joutuu mystisesti auto-onnettomuuteen täysin tyhjällä tiellä ja makaa koomassa sairaalassa. Tarina kietoutuu 20 päivän ympärille, joista jokainen päivä on oma kappaleensa, vuorotellen miehen itsensä kokeman unen sekä hänen vaimonsa ja ystävänsä näkökulmien välillä. Kyseessä siis yhtenäistä tarinajatkumoa kertova konseptialbumi. Levy on niin ikään kerännyt suurta tunnustusta kriitikoilta.

The Human Equationin jälkeen seuraava Ayreonin albumi, 01011001, julkaistiin vuonna 2008. Albumi palaa jälleen The Final Experimentin aloittamaan tarinaan valottaen Foreverin tarinaa sekä sen yhteyttä ihmiskuntaan. Myöhemmin samana vuonna julkaistulla kokoelmalevyllä Timeline julkaistu kappale Epilogue: The Memory Remains vie The Final Experimentin aloittaman tarinan päätökseen. Vuonna 2013 julkaistu The Theory of Everything puolestaan on täysin itsenäinen tarinansa joka kertoo kaiken teoriaa kehittävästä tiedemiehestä. 

Vuonna 2017 julkaistu studioalbumi The Source on tarinaltaan esiosa albumille 01011001. Mukana on jälleen useita laulajia, kuten Simone Simons ja Floor Jansen.

Vuonna 2017 Ayreon järjesti kolme Ayreon Universe-nimistä konserttia Tillburgissa Hollannissa. Kaikki konsertit myytiin nopeasti loppuun. Konserteissa esiintyi peräti 16 laulajaa, muun muassa Nightwishistä tutut Marco Hietala ja Floor Jansen. Yksi konserteista kuvattiin ja äänitettiin, ja siitä julkaistiin 30.3.2018 livealbumi ja -DVD Ayreon Universe.

Diskografia 
Studioalbumit
 
 
 
 
 
 
 
 
 
Transitus (2020)

EP:t
 

Kokoelma-albumit
 
 

Singlet
 
 
 
 
 
 

Livealbumit/DVD:t
 
 

Musiikkivideot
 "The Stranger From Within" (1996)
 "Day Eleven: Love" (2004)
 "Loser" (2004)
 "Come Back to Me" (2004)
 "Beneath the Waves" (2008)
 "The Day That the World Breaks Down" (2017)
 "Everybody Dies" (lyric video) (2017)
 "Star of Sirrah" (lyric video) (2017)
 "Run! Apocalypse! Run!" (lyric video) (2017)
 "Across The Rainbow Bridge" (lyric video) (2018)

Aiheesta muualla 
 Virallinen Ayreonin kotisivu 

Alankomaalaiset sinfoniset metalliyhtyeet
Alankomaalaiset progressiiviset metalliyhtyeet